### 13.    Beslutning om strande med Blå flag og Badepunkt

**Åbent**

Sagsnr.: 326-2019-1243        J.nr.: 04.11.00           Dokumentnr.:
326-2019-10434

**Sagstype**

Beslutning.

**Resume og sagens baggrund**

I Kalundborg Kommune er der syv strande, som hidtil har
været godkendt som Blå Flag strande. Fremover vil der være seks strande, der
opfylder kriterierne til Blå Flag, da [adresse] ikke længere kan tildeles Blå
Flag. Der er kommet en ny ordning, der hedder Hanne Jensen. Teknik- og Miljøudvalget
skal tage stilling til, om kommunen eventuelt skal skifte til Badepunkt for de
nuværende Blå Flag strande og eventuelt forsøge at få flere strande udpeget som
Badepunkt strande.

**Indstillinger**

Chefen for Vej, Ejendom og Affald indstiller, at administrationens
forslag til fremadrettede handlinger i forhold til mærkning af kommunens
strande godkendes.

**Behandling**

Teknik- og Miljøudvalget.

**Sagsfremstilling**

Blå Flag er en international miljømærkningsordning,
der garanterer rent badevand, og at kommunen arbejder for at sikre naturen og
miljøet. Gæster og lokale folk inddrages ved afholdelse af Natur- og
miljøformidlingsaktiviteter og andre arrangementer for børn og unge. Derudover
skal en Blå Flag strand være ren og velholdt, have livredningsudstyr og gerne
livredder, gode toiletforhold, affaldsfaciliteter med sortering i mindst fire
fraktioner med mere. Dette er alt sammen med til, at alle får en god oplevelse
på stranden. Minimum én strand i hver kommune skal have et handicaptoilet samt handicapadgang
til strandområdet.

Hanne Jensen er en ny nordisk
mærkningsordning for strande og kyster med rent badevand, sikkerhed, unik natur
eller kultur og særlige friluftsmuligheder. Friluftsrådet har udviklet
ordningen sammen med organisationer i [adresse] og [adresse].

Ud over rent badevand, stilles der på Blå Flag strande krav til
en række faciliteter. På Badepunkter stilles samme krav til badevandet, men på denne
type strand lægges der vægt på en anden strandoplevelse, med mere fokus på
natur, kultur og friluftsliv.

Der vil være forskel på udgifterne til henholdsvis Blå Flag
og Hanne Jensen. Der er en lille forskel på det gebyr, der betales til Friluftsrådet for henholdsvis strande med Blå Flag og Badepunkt.
Herudover vil der være en besparelse i relation til antallet af
badevandsprøver, der skal tages.

På strande med Blå Flag skal der hvert år afholdes mindst fem
natur- og miljøformidlingsaktiviteter, og der skal være affaldssortering i
mindst fire fraktioner. Der er ikke krav om disse elementer i relation til
strande mærket med Hanne Jensen.

Fælles for de to mærkningsordninger er, at kravene til
badevandskvaliteten skal være opfyldt fire år i træk, for at der kan opnås Blå
Flag eller Badepunkt.

Forskellene mellem Blå Flag og Badepunkt er nærmere
beskrevet i Bilag 1.

Ansøgninger i 2019

I 2019 er der i lighed med tidligere år søgt Blå Flag til
følgende strande:

·
Bjerge
Os Sukkerkanalen

·
Gisseløre
Badebro

·
[adresse]
Strand

·
[adresse]
[adresse]

·
Saltbæk
Badebro

·
Ulstrup
[adresse]

Friluftsrådet har i 2018 meddelt, at [adresse]
ikke længere kan opnå Blå Flag, da stranden blandt andet ikke har nogen af de
fornødne faciliteter, og da der er fritgående dyr. For denne strand er der i
2019 søgt om Hanne Jensen, da kravet til vandkvaliteten indtil nu er opfyldt.

Strande i Kalundborg Kommune

Der er 37 strande i Kalundborg Kommune, hvor der hen over
sommeren bliver udtaget badevandsprøver. På de seks Blå Flag strande udtages årligt
mindst 10 vandprøver. På de øvrige 31 strande udtages der seks vandprøver hen
over sommeren. Af disse 31 strande opfylder de 20 strande kravene til
vandkvaliteten for Blå Flag og Badepunkt. Der er dog ingen af disse 20 strande,
der lige nu har faciliteter, der opfylder kravene i forhold til Blå Flag, og
flere steder vil det være svært eller umuligt at etablere de nødvendige
faciliteter i forhold til Blå Flag. I Bilag 2 er vist et kort over de strande i
Kalundborg Kommune, hvor der udtages badevandsprøver. I Bilag 3 er vist en
oversigt over det forventede antal og udgifter til badevandsprøver i 2019.

Administrationen foreslår:

1.    at
der i 2019, hvis det er muligt, søges om godkendelse som Badepunkt til de Blå
Flag strande, der eventuelt ikke bliver godkendt til Blå Flag i 2019

2.    at
der fra 2020 ikke længere søges om Blå Flag i Kalundborg Kommune

3.    at
der fra 2020 i stedet søges om Badepunkt på de nuværende seks Blå Flag strande
og [adresse], samt følgende nye strande, der vurderes at have mange
besøgende hen over sommeren:

·
[adresse]

·
Kysttoften, Kalundborg

·
[adresse]
Havn, når dette er muligt i 2021 (da det kræver opfyldelse af krav til
”udmærket” badevandskvalitet fire år i træk)

4.
at
der etableres flagstang på de ”nye”, godkendte strande, så der fra 2020 kan
hejse Badepunkt-flag på disse.

**Økonomiske konsekvenser**

De samlede driftsudgifter til Badepunkt-strande vil være
mindre end udgifterne til Blå Flag strande. Alene på udgifterne til
badevandsprøver vil der være en forventet besparelse på 24.960 kr. Dette kan
finansiere de foreslåede tre nye Badepunkt-strande. Udgiften til etablering af
flagstænger og eventuelt manglende infotavler kan afholdes inden for
driftsbudgettet til strande.

**Teknik- og Miljøudvalgets møde
den 7. februar 2019:**

Udvalget tiltræder forslaget og sender sagen til udtalelse i
Kristian Jacobsen. Formanden for Teknik- og Miljøudvalget bemyndiges til
endeligt at godkende herefter.

**Landliggerudvalgets møde den 14.
marts 2019:**

Landliggerudvalget drøftede sagen.

Område 1, 2, 4 og 9 anbefalede Teknik- og Miljøudvalgets
indstilling.

Område 3, 6, 7 og 8 ønsker udover at kunne etablere nye
badepunkt-strande at fastholde de eksisterende blå flag-strande med de
tilhørende krav til disse.

**Bilag**

|  |  |
| --- | --- |
| Bilag 1 - Forskellene på Blå Flag og Badepunkt | 326-2019-11401 |
| Bilag 2 - Kort over strande | 326-2019-11399 |
| Bilag 3 - Oversigt over forventede badevandsanalyser i 2019 | 326-2019-18437 |